קבוצת עזריאלי

קבוצת עזריאלי בע"מ היא חברת נדל"ן ציבורית הפועלת בישראל ובארצות הברית, ומתמקדת בייזום, פיתוח, ניהול והשכרה של נכסים מניבים. החברה נסחרת בבורסה לניירות ערך בתל אביב והיא אחת מחברות הנדל"ן הגדולות בישראל. פעילותה מתפרסת על פני מספר מגזרים מרכזיים, בהם מרכזי מסחר וקניונים, נדל"ן מניב למשרדים, דיור מוגן, דאטה סנטרס ופרויקטים למגורים להשכרה.

היסטוריה
קבוצת עזריאלי נוסדה ב-1983 כזרוע הישראלית של פעילות הנדל"ן הבינלאומית של האדריכל הקנדי-ישראלי דוד עזריאלי. הפרויקט הראשון שלה היה בניית קניון איילון ברמת גן – הקניון המשמעותי הראשון אז בישראל, שבנייתו הושלמה בשנת 1985. נוסף על כך, מרכז קניות זה הוא הראשון שנקרא "קניון", תחדיש לשוני שהגה דוד עזריאלי (על בסיס "קנה" ו"חניון") ונקלט בעברית.

לאחר מכן, החברה בנתה את קניון הנגב בבאר שבע, קניון ירושלים, ומגדלי עזריאלי – מרכז העסקים הגדול בישראל, ורכשה מספר קניונים נוספים, דוגמת קניון חולון, קניון חיפה ואחרים. עם רכישת חברת IC ב-1997, נוספו לקבוצה פרויקטי נדל"ן, ובכלל זאת 2 קניונים בהוד השרון ובחולון ומרכז מסחרי בהרצליה. ביוני 2010 הונפקה החברה בבורסת תל אביב, לפי שווי של 9.5 מיליארד שקל, ונחשבת להנפקה הגדולה ביותר בתולדות הבורסה, ונכון ל-2021 היא החברה הרביעית בגודלה שנסחרת בבורסה בתל אביב עם שווי שוק של 36.7 מיליארד שקל.

לאחר מותו של דוד עזריאלי בשנת 2014 בתו, דנה עזריאלי, מונתה ליו"ר דירקטוריון הקבוצה, לאחר שכיהנה בתפקידי מפתח בחברה, ובמהלך הכהונה שלה הקבוצה נכנסה לפעילות בתחומים נוספים כמו מרכזי נתונים, מלונאות ודיור מוגן.

שמאל|ממוזער|260px|עזריאלי איילון, קניון שנבנה על ידי הקבוצה ובבעלותה, מבין הקניונים הראשונים בארץ והראשון בשם "קניון".
בשנת 2016 נכנסה הקבוצה לפעילות גם בתחום המסחר המקוון, על ידי רכישת אתר Buy2 אשר הוקם על ידי יזם האינטרנט אביב רפואה, בסכום מוערך של כ-80 מיליון ש"ח. האתר, ששמו שונה ל-"Azrieli.com", הושק בתחילת 2017 ונחשב לאחד מאתרי המסחר האלקטרוני המובילים בישראל. ביולי 2019 חברת עזריאלי נכנסה לתחום מרכזי הנתונים ברכישת 20% מחברת חוות השירותים האמריקאית קומפאס וביולי 2021 רכשה חברה נורווגית בתחום, בשם גרין מאונטיין, עבור 2.8 מיליארד שקל.

ב-27 במרץ 2023 השתתפה קבוצת עזריאלי בהשבתת המשק כצעד התנגדות לרפורמה המשפטית שקידמה ממשלת ישראל השלושים ושבע.

יו"ר החברה היא דנה עזריאלי, והיא משמשת גם כממלאת מקום מנכ"ל החברה מאז פרישתו של המנכ"ל רון אבידן. ב-22 במרץ 2026 תמונה עזריאלי למנכ"לית קבועה, ואירית סקלר-פילוסוף תמונה ליו"ר החברה.

 החזקות החברה 
קבוצת עזריאלי מונה (נכון ל-2020) חמש זרועות עיקריות:
 קנית השלום השקעות בע"מ
 אוצם יזמות והשקעות בע"מ
 אינטרנשיונל קונסלטנטס בע"מ
 Azrieli Data centers LLC: חברה בת אמריקאית שמתעסקת במרכזי נתונים, מושקעת בהיקף של 23.95% בחברת קומפאס, שעוסקת בתחום זה.
בנוסף החזקה ישירה בנכסים בחו"ל, בפאלאס להבים ובדיור מוגן מודיעין בע"מ ו-3.1% מבנק לאומי.

ממוזער|עזריאלי שרונה, קניון ובניין משרדים בבעלות הקבוצה, הבניין הגבוה בארץ

נכסי החברה
החברה מתמחה בייזום, תכנון הקמה וניהול של פרויקטים בנדל"ן בכלל וקניונים בפרט, כיום (2025) הקבוצה מחזיקה בישראל 19 קניונים מעכו ועד אילת, 13 נכסי משרדים ו-5 בתי דיור מוגן, וכן 8 נכסי משרדים מחוץ לישראל.

קניונים
נכון ל-2025 בבעלות הקבוצה 19 קניונים ומרכזים מסחריים בישראל:
+קניוני עזריאלישם העירשם הקניון בעירשנת הקמהתל אביבקניון עזריאלי תל אביב1999קניון עזריאלי שרונה2023ירושליםקניון עזריאלי ירושלים (מלחה)1993חיפהקניון עזריאלי חיפה1995באר שבעקניון עזריאלי הנגב1989ראשון לציוןקניון עזריאלי ראשונים2017חולוןקניון עזריאלי חולון1998הוד השרוןקניון עזריאלי הוד השרון1997רמת גןקניון עזריאלי איילון1985עכוקניון עזריאלי עכו2011גבעתייםקניון עזריאלי גבעתיים2005רעננהעזריאלי רעננה1994הרצליהעזריאלי הרצליה אאוטלט2002מודיעין-מכבים-רעותקניון עזריאלי מודיעין2008רמלהקניון עזריאלי רמלה2015אור יהודהעזריאלי אור יהודה אאוטלט2008חולוןמרכז העסקים חולון2013להביםעזריאלי להבים2020אילתקניון מול הים1997

+קניונים שהיו בעבר בבעלות החברהשם העירשם הקניון בעירשנת הקמהשנת מכירה/סגירההערותקריית אתאקניון עזריאלי קריית אתא20112021נמכר ב-2021 לחברת מילאנו ופיתוח ששינתה את שמו ל"קניון כפיר"

בנייני משרדים
באחזקת החברה כ-13 בנייני משרדים בישראל, בשטח כולל של 628 אלף מ"ר (2020), ביניהם:
 מגדלי עזריאלי, קומפלקס של גורדי שחקים בתל אביב, ובבסיסו נמצא קניון.
 עזריאלי שרונה, אחד מגורדי השחקים הגבוהים בארץ, נמצא בתל אביב ובבסיסו נמצא קניון.
 מרכז העסקים עזריאלי חולון, מתחם משרדים, מסחר ופנאי שהוקם ב-2013 ליד צומת חולון.
 עזריאלי טאון, מגדל משרדים בדרך נמיר, במע"ר הצפוני של תל אביב.
 עזריאלי המנור, חולון.

 בתי דיור מוגן 
באחזקת החברה כ-4 בתי דיור מוגן פעילים (ואחד עתידי בראשון לציון), בשטח כולל של 105 אלף מ"ר (2020):
 פאלאס תל אביב
 פאלאס רעננה
 פאלאס מודיעין
 פאלאס להבים

 בתי מלון 
 מלון הסלע האדום, אילת – נרכש ב-2023
 מלון הר ציון, ירושלים – נרכש ב-2020
 מלון ג'ייקוב, מודיעין, נפתח ב-2025
 מלון במגדל הספירלה, תל אביב, בתכנון.

החזקות בחוץ לארץ
באחזקת החברה כ-8 מבנים בחוץ לארץ, בשטח כולל של 237 אלף מ"ר (2020):
 7 מספר מבני משרדים ביוסטון ובאוסטין, טקסס.
 מבנה בלידס, אנגליה.

 קישורים חיצוניים










 הערות שוליים 

*
קטגוריה:חברות הנסחרות בבורסה לניירות ערך בתל אביב
קטגוריה:חברות משפחתיות לשעבר בישראל
קטגוריה:ישראל: חברות שהוקמו ב-1983
עזריאלי